**ОПШТИНА КРИВА ПАЛАНКА**



**ПРОГРАМА ЗА ЛОКАЛЕН ЕКОНОМСКИ РАЗВОЈ**

**НА ОПШТИНА КРИВА ПАЛАНКА ЗА 2025 година**

**КРИВА ПАЛАНКА**

**2024 ГОД.**

**ПРЕДЛОГ**

Врз основа на член 22 став (1) точка 3 од Законот за Локална Самоуправа („Сл. весник на РМ“ бр.5/02) и член 14 став (1) точка 10 од Статутот на Општина Крива Паланка („Службен гласник на Општина Крива Паланка“ број бр.8/10, 12/10, 8/14, 2/18, 3/19, 8/21, 01/23 ,05/23 и 14/23), Советот на Општина Крива Паланка на седницата одржана на -----2024 година, донесе

**ПРОГРАМА ЗА ЛОКАЛЕН ЕКОНОМСКИ РАЗВОЈ**

**НА ОПШТИНА КРИВА ПАЛАНКА ЗА 2025 година**

1. **Вовед**

Програмата за локален економски развој се изработува врз основа на надлежностите на Локалната Самоуправа кои произлегуваат од Законот за локална самоуправа и Статутот на Општина Крива Паланка.

Процесот на планирање на програмата е врз основа на законските обврски на Општина Крива Паланка во соработка и со непосредно учество на бизнис секторот, граѓанскиот сектор, месните заедници, и сл.

Цел на оваа програма е остварување на низа активности со цел создавање на услови за одржлив локален економски развој на Општина Крива Паланка.

Подготовката на програмата се базира врз претходно изработени проценки и анализи на заедницата, стратегиите и плановите за развој на општината во сите тематски области во кои локалната самоуправа има законски надлежности.

Со програмата се предлагаат мерки и активности за подобрување на локалната економска политика како и поттикнување на развојот на малите и средни претпријатија и претприемништво.

Активностите во оваа програма се креирани согласно потребите на локалното население

детектирани при изработката на стратешките документи , Родово одговорна стратегија за одржлив развој на Општина крива Паланка 2022-2027, План за локален економски развој на Општина Крива Паланка 2024-2027 и Стратегија за развој на туризмот на Општина крива Паланка 2020-2025.

Програмата за поддршка на локалниот економски развој на општина Крива Паланка за 2025 година ќе се реализира преку Секторот за локален економски развој и финансиски прашања и Одделението за локален економски развој и евроинтеграции согласно своите надлежности и задолженија.

Реализацијата на оваа програма треба да поттикне и обезбеди континуирано одржлив развој кој треба да го подобри животниот стандард на жителите на Крива Паланка.

Развојни приоритети:

1) Поддршка на мали и средни претпријатија и претприемништво и привлекување на нови инвестиции;

2) Развој на туризмот

3) Рурален развој;

4) Промоција на енергетската ефикасност како можност за остварување заштеди, но и можност за развој на дополнителни економски гранки

5) Понатамошно унапредување на регионалната и меѓународната соработка како можност за економско вмрежување и креирање на нови партнерствa;

Одделението за локален економски развој покрај предлагање и спроведување на мерки за поддршка на процесот на обезбедување на одржлив економски развој , во својата програма предвидува и широка лепеза на активности за креирање на партнерства со сите сектори, воспоставување на цврста регионална, прекугранична и транснационална соработка, имплементација на меѓународни проекти кои се започнати или се во фаза на одобрување, но и на подготовка на нови, согласно достапниот буџет и фондови во 2025 година.

1. **Носители на програмските активности**

Носител на Програмата за Локален економски развој на општина Крива Паланка е Одделението за локаен економски развој и евроинтеграции кое во соработка и координација со Градоначалникот ја изготви оваа Програма .

Одделението за локален економски развој и евроинеграции ќе биде одговорно за реализација на програмските активности.

**III .Активности**

1. **Подршка на развојот на МСП и претприемништво и привлекување на нови инвестиции**

Mалите и средните претпријатија, особено микро-претпријатијата и семејните бизниси се основен двигател за развојот на локалната економија во општина Крива Паланка. За да се спречи нивна ерозија од постојаниот проблем со работната сила и доволно финансиски средства за опстанок, потребни се мерки кои ќе обезбедат соодветни мерки и позитивна стимулативна развојна политика заради проширување на нивниот пазар и зголемување на нивната конкурентност. Освен постојаното усогласување со националната развојна политика за малите и средни претпријатија и презентација и помош на локалните бизнис субјекти во однос на мерките и проектите што ги спроведуваат националните институции, општина Крива Паланка предлага и директни мерки со кои ќе го поддржи процесот на развој на локалните претпријатија. Поддршката во развојот на МСП и претприемништвото и поддршка на процесот за промовирање и привлекување на нови инвестиции е планирана да се реализира преку следниве активности:

**1.1 Активности и мерки за зголемување на влијанието и улогата на Локалниот Економски Совет и Локалниот Економски социјален совет во процесот на креирање на локални политики за подобрување на локалната бизнис клима**

1.1.1 Постојана комуникација и повремени состаноци со членовите од Локалниот економски совет и членовите од Локалниот економски социјален совет во дефинирање на локалните приоритети за развој , состојбите во локалната економија и потребите на локалниот пазар на труд;

1.1.2 Поттикнување на општествената одговорност, заштита на животната средина и подобрување на условите за работа во локалните компании преку  воведување на награда за најдобра-општествено одговорна компанија во градот (Комисија составена од членовите на ЛЕС, ЛЕСС и ЕЛС);

1.1.3. Креирање на Стратегија за МСП;

**1.2. Поддршка на процесот на промовирање и привлекување на нови инвестиции**

1.2.1 Ажурирање на базата на потенцијали и локации за развој на бизнис и отварање на нови компании согласно постоечкиот ГУП;

1.2.2. Изготвување на промотивен материјал за промоција на можностите за инвестирање;

**1.3. Помош и поддршка на малите и средни претпријатија за нивен побрз и динамичен развој;**

1.3.1 Подготовка на постапка и изготвување на елаборат за превземање на мерки за поддршка на локалните мали и средни претпријатија и подготовка на предлог мерки за субвенционирање на овие субјекти по различни основи;

1.3.2. Спроведување на анкета за потребите на локалниот бизнис сектор од локална инфраструктура;

1.3.3. Транспарентност во комуникацијата и постојано информирање на локалните МСП за постоечките национални и други фондови и извори на помош и финансирање за развој на компаниите ;

1.3.4. Активности кои подржуваат креирање на партнерства;

1.3.5. Промоција и поддршка за развој  на циркуларна економија кај локалните фирми;

1.3.6. Публикација на годишен информатор за пристап до капитал.

**Подготовка, аплицирање и имплементација на проекти**

Една од основните активности на вработените во Одделението за локален економски развој и евроинтеграција ќе биде и учество во пишување и подготовка на апликации и аплицирање на проекти на повици од домашни и странски донатори. Вработените во одделението активно ќе учествуваат и во имплементацијата на проектите финансирани во рамки на ИПА Програмите за прекугранична соработка, но и на УНДП, УСАИД, како и активности и проекти на база на воспоставена билателарна соработка со странски амбасади и други потенцијални донатори и партнери. Вработените во Одделението ќе учестуваат и во подготовка на проекти на јавни повици од нашите министерства, агенции и други институции,што се од интерес на општината и локалната заедница.

**2.1. Аплицирање на проекти на повици на домашни и странски донатори**

2.1.1.Подготовка на проекти преку Бирото за регионален развој по објавен повик;

2.1.2. Подготовка и имплементација на проекти преку АФПЗРР;

2.1.3. Подготовка и имплементација на проекти преку МЗШВ;

2.1.5. Подготовка и имплементација на проекти преку билатерална соработка со странски амбасади и други странски донатори и агенции;

**2.2. Имплементација на тековно започнати проекти за кои е аплицирано или веќе е добиен договор за грант;**

2.2.1. Проект „**Заштита на областите преку регионално знаење и оддржливост**“, во партнерство со Општина Дупница, Бугарија во рамки на Програмата за зеленило на Интеррег ИПА Програмата за прекугранична соработка Бугарија-Северна Македонија. Проектот е со специфична цел – поддршка на процесот за зголемување на урбаното зеленило во Крива Паланка и Дупница, креирање на зелен катар за урбаното зеленило во двете општини, педологија на почвата во регионото и подготовка на прирачник за самостојно уредување на зелените појаси во прекуграничниот регион. Вкупен планиран буџет е 894.829 евра за двата партнери.Проектот е аплициран и истиот е одобрен и ќе се имплементира во наредната година.

2.2.2. Проект "**Прекугранична атракција – смарт туризам во регионот Крива Паланка – Ќустендил-Невестино**" - во партнерство со СИПР и Народен музеј Куманово од Република Северна Макеоднија, и Општина Ќустендил, Општина Невестино и Комора за комерција и индустрија од Ќустендил, Република Бугарија во рамки на Интеррег ИПА Програмата за прекугранична соработка Бугарија-Северна Македонија. Проектот е со специфична цел – поддршка на процесот за создавање на услови за развој на четирисезонски туризам во прекуграничниот регион Крива Паланка-Ќустендил. Во рамки на проектот се очекува градежна инвестиција во туристичка инфраструктура на локација Калин Камен, над локалитет Ловечка куќичка, која предвидува изградба на т.н. Адреналински Парк, односно креирање на забавен парк Калин Камен, како и активности за креирање на промотивен материјал и поширока промоција на локалитетот како туристичка атракција. Вкупен планиран буџет: 999.532 евра, од кои околу 304.962 се за Крива Паланка. Проектот доби позитивна оценка како концепт , подготвена е целосна апликација и ќе се имплементира доколку истиот биде одобрен за финансирање.

1. **Поддршка на процесот на развој на туризмот**

Активностите ќе бидат насочени кон создавање на неопходни предуслови за

збогатување на туристичката понуда и нејзина промоција. Посебно внимание ќе се

посвети на можностите за унапредување и создавање на услови за понатамошен развој на туризмот како приоритетна гранка во наредниот период.

**2.1. Креирање на база на податоци за потенцијалот за развој на туризам во општина Крива Паланка**

3.1.1 Ажурирање на сите туристичките објекти и потенцијали за развој на туризмот и Евидентирање на имотната и правната состојба на просторот и објектите, кои се од туристичко значење;

3.1.2 Изработка на регистер на субјекти на територијата на Крива Паланка, кои се занимаваат во угостителска дејност и сместување на туристи;

3.1.3.Спроведување на постапка за имплементација на мерка - Воведување на туристичка такса на сите субјекти регистрирани на подрачјето на општина Крива Паланка ;

**2.2.Поддршка на процесот на креирање на туристичка понуда**

3.2.1. Подготовка, дизајн и печатење на промотивен материјал;

3.2.2. Организација на обука за менаџери во сферата на туризмот-поставување на ознаки и патокази до секој туристички објект;

3.2.3. Ажурирање на маркетинг промоцијата за развој на туризмот / виртуелен водич ;

3.2.4. Потикнување и промоција за избор на локален сувенир ;

3.2.5. Промоција на Природен и историски парк ГРАДЕЦ;

3.2.6. Изградба и промоција на Забавен парк Калин Камен;

3.2.7. Маркирање на велосипедски патеки

**2.3. Поддршка и развој на локални традиционални занаети во функција на развој на туризмот и привлекување на туристи**

3.3.1.Подготовка на постапка и изготвување на елаборат за мапирање, моментална состојба и предлог-мерки за поддршка на локалните занаети по сите основи;

3.3.2.Отварање на туристичко информативен центар (киоск) со промотивен материјал и сувенирница во центарот на градот и на граничниот премин Деве Баир;

**3.Рурален развој**

**3.1. Поддршка на процесот на развој на земјоделието**

3.1.1. Поттикнување на органското производство (обуки, работилници)

3.1.2.Објава на јавен повик за субвенционирање на сертификација на органско производство.

3.1.3. Објава на јавен повик за Прогласување на земјоделец/ка за 2025 година на Општина Крива Паланка

1. **Енергетска ефикасност**

Од 2025 година во Програмата за локален економски развој ќе влезе и енергетската ефикасност, како можност за придонес кон подобрување на условите и квалитетот на живеење на локалната заедница. Активностите ќе бидат насочени кон поддршка и промоција на енергетската ефикасност преку подготовка на документи, акти и проекти и нивна имплементација. Потребна е ревизија на Стратегијата за енергетска ефикасност како рамка за наредниот период и давање на конкретна насока и институционализација за примена на мерки за заштеда на електрична енергија и подобрување на условите на работа за јавните и приватните институции.

**4.1. Подготовка и имплементација на проекти од областа**

4.1.1. Создавање на услови за поставување на смарт-метеринг во ормарите за јавно осветлување, за овозможување на целосна софтверска контрола и мерење на потрошувачката на енергија, но и ефикасно јавно осветлување. Ова подразбира спецификација на услугата и системот и изнаоѓање на финансиски средства

1. **Други мерки од интерес на економскиот развој**

Освен туризмот, активностите на вработените во одделението ќе бидат насочени кон поддршка на процесот на развој на регионалната соработка и вмрежување/креирање на партнерства и јакнење на општинските капацитети, согласно можностите и ингеренциите на општината.

**5.1. Регионална соработка и вмрежување / креирање партнерства**

5.2.1 Соработка со СИПР во процесот на изготвување на стратешки документи, организирање на локални и регионални проектни форуми;

5.2.2.Подршка на ЛАГот Осоговски Лисец за негово активно вклучување и ставање во функција на развој на локалната и регионалната економија;

**5.2.Јакнење на општински капацитети**

5.3.1.Постојано унапредување и јакнење на капацитетот на вработените во Одделението за локален економски развој и промоција на регионална и меѓународна соработка, преку континуирано следење на новите трендови во локалниот развој и учество на обуки организирани од разни институции

**АКЦИСКИ ПЛАН**

**Оперативна, родово-сензитивна буџетска програма за Локален економски развој за 2025 година**

**на Општина Крива Паланка**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **1. Поддршка на развојот на МСП и претприемништвото и привлекување на нови инвестиции** | | | | | | | | | | | |
| **Задача /Проект** | **Активности** | | **Временски период** | | **Резултати/ индикатори** | **Носител на активноста** | | | | **Буџет**  **мкд** | **Родови индикатори** | |
| **Активности и мерки за зголемување на влијанието и улогата на Локалниот Економски Совет и Локалниот Економски социјален совет во процесот на креирање на локални политики за подобрување на локалната бизнис клима** | -Постојана комуникација и повремени состаноци со членовите од Локалниот економски совет и членовите од Локалниот економски социјален совет во дефинирање на локалните приоритети за развој , состојбите во локалната економија и потребите на локалниот пазар на труд;  - Поттикнување на општествената одговорност, заштита на животната средина и подобрување на условите за работа во локалните компании преку  воведување на награда за најдобра-општествено одговорна компанија во градот (Комисија составена од членовите на ЛЕС , ЛЕСС и ЕЛС)  - Креирање на Стратегија за МСП | | 2025 во текот на целата година  ноември – декември 2025 | | - зајакната позиција и статус на ЛЕСи ЛЕСС / број на иницијативи произлезени од ЛЕС и ЛЕСС  - зголемена општествена одговорност кај локалните компании и подобрени услови за работа / број на компании кои биле предложени и ги исполниле критериумите за наградата  -креирана Стратегија за МСП  (број на учесници/чки на работилниците) | Општина Крива Паланка  Одделение за економски развој и евроинтеграции  Локален економски совет | | | | **/**  60.000  300.000 | Број на иницијативи поднесени од жени  Број на апликации поднесени од и за жени менаџерки  Број на учесници/чки на работилниците за креирање на стратегијата | |
| **Поддршка на процесот на промовирање и привлекување на нови инвестиции** | - Ажурирање на базата на потенцијали и локации за развој на бизнис и отварање на нови компании согласно постоечкиот ГУП  - Изготвување на промотивен материјал за промоција на можностите | | во текот на целата година  втора половина на 2025 | | - поставена основа за развој и дефинирани потенцијали за развој на бизнис / број на потенцијали со обезбедени услови за инвестирање  - промовирани можности за нови инвестиции / број на промотивни алатки и материјали | Општина Крива Паланка  Одделение за економски развој и евроинтеграции | | | | **/**  150.00**0** | Родово одговорно водење на процесот со обезбедени услови за еднаков пристап за сите | |
| **Помош и поддршка  на малите и средни претпријатија за нивен побрз и динамичен развој** | -Подготовка на постапка и изготвување на елаборат за превземање на мерки за поддршка на локалните мали и средни претпријатија и подготовка на предлог мерки за субвенционирање на овие субјекти по различни основи;  -Спроведување на анкета за потребите на локалниот бизнис сектор од локална инфраструктура  -Транспарентност во комуникацијата и постојано информирање на локалните МСП за постоечките национални и други фондови и извори на помош и финансирање за развој на компаниите;  -Активности кои подржуваат креирање на партнерства;  - Промоција и поддршка за развој  на циркуларна економија кај локалните фирми;  - Публикација на информатор за пристап до капитал. | | мај-октомври  2025 г  во текот на целата година  во текот на целата година  во текот на целата година  август – ноември  јуни декември | | - дефинирана постапката и изводливоста за мерки за поддршка / број на дефинирани мерки и изготвен Елаборат/ Правилник  -изготвен Прашалник / спроведена и обработени резултати од анкета  -воспоставена комуникација со МСП / број на издадени потврди од општина / број на нови аплицирани проекти од страна на локални фирми во наведените фондови  - креиран модел на соработка  - изготвена студија за можност и исплатливост за развој на циркуларна економија  - публикуван информатор | Општина Крива Паланка  Одделение за економски развој и евроинтеграции  Локален економски совет | | | | 100.000  **/**  **/**  200.000  30.000 | Родово одговорно водење на процесот со обезбедени услови за еднаков пристап за сите | |
|  | 1. **Подготовка и аплицирање на проекти** | | | | | | | | | | | |
| **Задача /Проект** | **Активности** | | **Временски период** | | **Резултати/ индикатори** | **Носител на активноста** | | | | **Буџет**  **мкд** | **Родови индикатори** | |
| **Аплицирање на проекти на повици на домашни и странски донатори** | Подготовка на проекти преку Бирото за регионален развој по објавен повик  - Подготовка и имплементација на проекти преку АФПРРЗ по објавен повик  - Подготовка и имплементација на проекти преку МЗШВ по објавен повик  - Подготовка и имплементација на проекти преку билатерална соработка со странски амбасади и други странски донатори и агенции; | | во текот на целата година | | број на подготвени апликации по објавен повик / број на добиени грантови и потпишани договори | Општина Крива Паланка  Одделение за економски развој и евроинтеграции | | | | / | Број на учесници во процесите разделени по пол и еднакво учество на двата пола  Број на добиени проекти и потпишани договори кои овозможуваат еднаква корист за двата пола | |
| **Имплементација на тековно започнати проекти за кои е аплицирано или веќе е добиен договор за грант** | Проект ПАРКС – во партнерство со Дупница, Бугарија  Проект Прекугранична атракција – развој на смарт туризам, во партнерство Ќустендил Бугарија | | Во текот на целата година | | Успешно имплементирани проекти / индикаторите и резултатите со содржат во самата проектна апликација | Општина Крива Паланка  Одделение за економски развој и евроинтеграции | | | | Средства од донатор | Број на проекти и и корисници со еднаква корист за двата пола | |
|  | **3. Поддршка на процесот на развој на туризмот** | | | | | | | | | | | |
| **Задача /Проект** | **Активности** | | **Временски период** | | **Резултати/ индикатори** | **Носител на активноста** | | | | **Буџет**  **мкд** | **Родови индикатори** | |
| **Креирање на база на податоци за потенцијалот за развој на туризам во општина Крива Паланка** | -Ажурирање на сите туристичките објекти и потенцијали за развој на туризмот и Евидентирање на имотната и правната состојба на просторот и објектите, кои се од туристичко значење  **-**Изработка на регистер на субјекти на територијата на Крива Паланка, кои се занимаваат во угостителска дејност и сместување на туристи  -Спроведување на постапка за имплементација на мерка - Воведување на туристичка такса на сите субјекти регистрирани на подрачјето на општина Крива Паланка | | во текот на годината | | - ажурирани, идентификовани туристички потенцијали на Крива Паланка / изготвен акт  - изработен Регистер на субјекти  - спроведена постапка за воведување на туристичка такса / дефинирана и воведена такса | Општина Крива Паланка  Одделение за економски развој и евроинтеграции | | | | /  /  / | Родово одговорно водење на процесот со обезбедени услови за еднаков пристап за сите | |
| **Поддршка на процесот на креирање на туристичка понуда** | -Подготовка, дизајн и печатење на промотивен материјал  -Организација на обука за менаџери во сферата на туризмот  -поставување на ознаки и патокази до секој туристички објект.  - Ажурирање на Маркетинг промоцијата за развој на туризмот / виртуелен водич  - поттикнување на изработка на продукти од локален сувенир /  -Промоција на Природен и историски парк ГРАДЕЦ  - Изградба и промоција на Забавен парк Калин Камен  -маркирање на велосипедски патеки | | во текот на годината | | - подготвен промотивен материјал  организирана обука за менаџери во туризмот  -поставени ознаки и патокази досекој туристички објект  - континуирана промоција преку Виртуелниот водич  -изготвена маркетинг стратегија  - добиени нови продукти од сувенирот  -создадени услови за креирање на парк Градец  - креирани услови за изградба и промоција на парк Калин Камен  - број на км на маркирани велосипедски патеки | Општина Крива Паланка  Одделение за економски развој и евроинтеграции, | | | | 200.000  Средства од донатор  200.000  60.000    /  Средства од донатор  Средства од донатор  50.000 | Број на мажи и жени учесници на обука  Родово одговорно водење на процесот со обезбедени услови за еднаков пристап за сите | |
| **Поддршка и развој на локални традиционални занаети во функција на развој на туризмот и привлекување на туристи** | -Подготовка на постапка и изготвување на елаборат за мапирање, моментална состојба и предлог-мерки за поддршка на локалните занаети по сите основи;  -Отварање на туристичко информативен центар (киоск) со промотивен материјал и сувенирница во центарот на градот и на граничниот премин Деве Баир | | во текот на годината | | -изготвена анализа / акт со податоци и предлог мерки  - отворена сувенирница во градот и на Деве Баир | Општина Крива Паланка  Одделение за економски развој и евроинтеграции | | | | /  / | Родово одговорно водење на процесот со обезбедени услови за еднаков пристап за сите | |
|  | **3.Рурален развој** | | | | | | | | | | | |
| **Поддршка на руралниот развој** | Потикнување на органско производство | Во текот на годината | | Организирани обуки за начините и можностите за еколошко и органско производство | | | Одделение за економски развој и евроинтеграции | | / | | | Број на мажи и жени учесници на обуката |
| Објава на јавен повик за субвенционирање на сертификација на органско производство. | ноември и декември | | Објавен повик /субвенционирани органски производители за 2025 | | | Одделение за економски развој и евроинтеграции | | 30.000 | | | Родово одговорно водење на процесот со обезбедени услови за еднаков пристап за сите |
| Објава на јавен повик за Прогласување на земјоделец/ка за 2025 година на Општина Крива Паланка | ноември и декември | | Објавен повик/прогласен земјоделец/ка за 2025 | | | Одделение за економски развој и евроинтеграции | | 30.000 | | | Родово одговорно водење на процесот со обезбедени услови за еднаков пристап за сите |
|  |  | |  | | |  | |  | | |  |
|  | **4.Енергетска ефикасност** | | | | | | | | | | | |
| **Задача /Проект** | **Активности** | | **Временски период** | | **Резултати/ индикатори** | **Носител на активноста** | | **Буџет**  **мкд** | | | **Родови индикатори** | |
| **Подготовка и имплементација на проекти од областа на енергетската ефикасност** | -Поставување на смарт-метеринг во ормарите за јавно осветлување | | Во тек на годината | | - поставени 50 смарт броила за мерење | Општина Крива Паланка  Одделение за економски развој, јавни дејности и ИТ | | Средства од донатор | | | Родово одговорно водење на процесот со обезбедени услови за еднаков пристап за сите | |
|  | **5. Други мерки од интерес на економскиот развој** | | | | | | | | | | | |
| **Задача /Проект** | **Активности** | | **Временски период** | | **Резултати/ индикатори** | **Носител на активноста** | | **Буџет**  **мкд** | | | **Родови индикатори** | |
| **Регионална соработка и вмрежување / креирање партнерства** | -Соработка со СИПР во процесот на изготвување на стратешки документи, организирање на локални и регионални проектни форуми  Поддшка на ЛАГот Осоговски Лисец негово активно вклучување и ставање во функција на развој на локалната и регионалната економија; | | во тек на годината  март-јуни | | Изготвени стратешки документи/број на организирани форуми / нови партнерства  Рестартиран ЛАГ со ново раководство | Општина Крива Паланка  СИПР  Општина Крива Паланка Општина Ранковце Општина Кратово ЗГ ЛАГ | | /  200.000 | | | Родово одговорно водење на процесот со обезбедени услови за еднаков пристап за сите | |
| **Јакнење на општински капацитети** | -Јакнење на капацитетот на вработените во Одделението за локален економски развој | | во тек на годината | | Подобрени капацитети на вработени во ЛЕР/ број на обуки на кои учествувале | Општина Крива Паланка | | **/** | | | Број на вработени мажи и жени со зајакнат капацитет за имплементација на проекти и активности од областа на ЛЕР | |
| **Планиран буџет** | | | | | | | | **1.610.000** | | |  | |

За реализација на целите на програмата, Општина Крива Паланка ќе ги превземе сите потребни активности и ќе ги стави на располагање техничките и човечките ресурси. Ќе соработува со сите чинители (организации, институции и поединци), вклучително граѓанските организации и месните заедници, кои и ќе бидат еден од главните партнери во реализацијата на активностите.

Носител на реализацијата на програмските активности е Одделението за јавни дејности, економски развој и информатичка технологија во општината, кое исклучително ќе води сметка за постигање на програмските цели и родовата врамнотеженост при реализација на активностите и алокација на финансиските средства. Активностите од Програмата ќе ја имплементира Одделението за Јавни дејности , економски развој и информатичка технологија ќе ја имплементира во соработка со другите релевантни одделенија во општината.

**Финансирање**

Финансирањето на активностите ќе се реализира со средства од програмата Г1 од Буџетот на Општина Крива Паланка и буџет од други извори (регионални, национални, меѓународни програми, проекти и фондови).

**Преодни и завршни одредби**

Програмата влегува во сила со денот на донесувањето, истата ќе се објави во „Службен гласник на Општина Крива Паланка“, a ќе се применува од 01.01.2025 година.

Бр. 09 - \_\_\_/\_\_ Совет на Општина Крива Паланка

--.---. 2024 год. Претседател

Крива Паланка Изабела Павловска